Cuneiform Tablet Kt 92/k 205 (AKT 5 19)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ku-li-a qí-bi-ma um-ma a-sà-num-ma a-na-kam i-qá-qá-ar ší-a-ma-tim wa-áš-ba-ku ú ší-mu-um ma-ad ší-ma-am ša ta-šé-e-ú i li-bi-kà ša ba-lá-ṭí-kà ú ba-lá-ṭí-ni a-na-kam-ma ú-šé-lá šál-ma-ku mì-ma i li-bi₄-kà lá ta-na-ḫi-id ší-ma-am šu-ra-am ša i-dí-ú i li-bi-i ma-tí-im ša ḫa-tim KÙ.BABBAR šé-bi-lá-ma ší-ma-am lá-áš-a-am-ma a-pí-iš ku-ku-ú-ma e-ra-ba-ni lu-šé-ri-ba-am ki-ma KÙ.BABBAR ṭa-aḫ-dum i-na ḫa-tim i-né-pu-šu-ni ú li-ba-kà i-ḫa-du-ú e-pu-uš KÙ.BABBAR ú-lá tù-šé-bi-lam ší-ma-am ša ú-šé-ra-ba-ni ta-ma-ar li-ba-kà e im-ra-aṣ a-bi-i a-ta be-lí a-ta KÙ.BABBAR ša e-na-na-tum i-dí-na-ni i-na {d}UTU-ši ú-ṣa-ni ú-ku-ba-ku-ma KÙ.BABBAR lá ú-me-er KÙ.BABBAR šé-bi-lam-ma iš-tí KÙ.BABBAR a-nim lu ší-pí-ir-šu KÙ.BABBAR e-lá tù-šé-bi-lam-ma li-ba-kà ú li-bi-i e im-ra-aṣ ḫa-nu-ba a-na-kam ú-ta-za-am um-ma šu-ut-ma a-dí-i na-áš-pè-er-tám ša ku-li-a a-ša-me-ú a-ma-kam a-ma-tim lá ú-ša-ar ú ša ki-ma šu-a-tí iq-bi₄-ú-nim a-pu-tum i-ḫi-id-ma na-áš-pè-er-ta-kà a-ṣé-er šu-sú-en₆ ḫa-nu-ba PUZUR₄-la-ma a-ṣé-ri-a ú a-ṣé-er ILLAT-tí-kà ša ki-ma a-wi-lu-tí-kà SIG₅-tám li-li-kam ša šé-ru-ub ILLAT-tí-kà ú a-ma-tí-kà e-pu-uš